ફિલ્મમાં એસીપી યશવર્ધન (જૉન એબ્રાહમ) પોતાની ફરજ પ્રત્યે એટલો જાગૃત છે કે તે પ્રેમ જેવા કોઈ બંધનમાં બંધાઈને ડ્યુટીમાં અવરોધ ઊભો કરવા નથી માગતો. એસીપી યશવર્ધનના જીવનમાં એક દિવસ માયા (જેનિલિયા ડિસોઝા)નો પ્રવેશ થાય છે જેના પ્રેમના એકરાર સામે યશવર્ધન નમી જાય છે. યશની આ ફરજનિષ્ઠા ડ્રગના વ્યવસાયમાં પોતાનું શાસન જમાવવા માગતા વિલન (વિદ્યુત જામવાલ)ને અડચણરૂપ સાબિત થતી હોવાને કારણે તેમની વચ્ચે દુશ્મની થઈ જાય છે.